Wana jawah tropis miturut sajarah boten ndhukung padunung manungsa. Sumber pakan ing salebeting wana manéka warni lan kathahipun manggèn wonten kanopi saéngga sesah mendhetipun. Siti ing wana jawah asring tipis lan kathah mineral. Jawah ingkang asring ugi saged nglarutaken nutrien saking siti ingkang badhé dipun budidaya kanggé nuwuhaken tetandhuran. Ananging manungsa taksih saged mbudidaya wana jawah kanggé pakan lan panggénan wonten ing sapérangan bagéan donya. Kathah among tani, utaminipun wonten ing wana Amazon lan New Guinea, pados pakan utaminipun saking kebon ingkang dipun dipun damel kanthi mbabat wana lan ajag kéwan lan pados woh-wohan kanggé pakan tambahan. Sanès tiyang ngandharaken yèn padunung wana jawah punika pemburu ingkang gesang saking dhagang produk wana ingkang awis, kadosta: kulit kéwan, wulu, lan madu kaliyan para among tani ingkang gesang ing sajawining wana. Klompok pemburu inggih tumut mbudidaya wana nanging manggèn wonten ing padhang suket ing caket wana ingkang nggadhahi langkung kathah pakan utawi dhaharan.[3]